stanford-oval/wikipedia huggingface dataset:
Suomen Akatemia
Organisaatio > Hallitus

Akatemian ylin päättävä elin on valtioneuvoston kolmivuotiskaudeksi nimittämä hallitus, johon kuuluu puheenjohtajan lisäksi viidestä seitsemään jäsentä. Kaudella 2025–2027 hallituksen puheenjohtajana toimii Helsingin yliopiston professori Kimmo Nuotio. Hallitus vastaa Suomen Akatemian tiedepoliittisesta linjasta sekä tutkimusmäärärahojen jaosta tieteellisille toimikunnille.
Organisaatio > Toimikunnat

Valtioneuvosto nimittää myös tieteellisten toimikuntien jäsenet kolmeksi vuodeksi kerrallaan. Toimikuntia on kolme: biotieteiden, terveyden ja ympäristön tutkimuksen toimikunta, kulttuurin ja yhteiskunnan tutkimuksen toimikunta sekä luonnontieteiden ja tekniikan tutkimuksen toimikunta. Toimikunnat päättävät tutkimuksen rahoituksesta omilla toimialoillaan ja toimivat asiantuntijoina tiedepoliittisissa kysymyksissä.
Kritiikkiä

Suomen Akatemia on saanut osakseen kritiikkiä erityisesti sosiaalisessa mediassa monien mielestä turhan tieteen rahoittamisesta julkisin varoin.
Kirjallisuutta

Tiitta, Allan: Suomen Akatemian historia I: 1948–1969: Huippuyksilöitä ja Toimikuntia.  Helsinki: Suomalaisen Kirjallisuuden Seuran julkaisu n:o 763, 2004.  ISBN 951-746-606-4
Pohls, Marita: Suomen Akatemian historia II, 1970–1988: Yhteiskunta ja tutkimus. Suomalaisen Kirjallisuuden Seura 2005
Heikkilä, Hannu: Suomen Akatemian historia III, 1989–2003: Kilpailu ja yhteistyö. Suomalaisen Kirjallisuuden Seura 2007
Aiheesta muualla

Suomen Akatemian verkkosivut
Suomen Akatemian Tietysti.fi-verkkosivusto kertoo tieteestä, tutkimuksesta ja tutkijan työstä yleistajuisesti.
Laki Suomen Akatemiasta (922/2009) Finlex.
Finlands Akademi hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Ranska  BnF data  Saksa  Israel  Suomi (KANTO)  Yhdysvallat  Tšekki  Australia 
Tieteilijät:  CiNii 
Henkilöt:  Yle 
Muut:  IdRef 
Suomen Akatemian ensimmäiset jäsenet huhtikuussa 1948: vasemmalta Yrjö Ilvessalo, Y. H. Toivonen, Yrjö Kilpinen, V. A. Koskenniemi, A. I. Virtanen, Onni Okkonen, Eino Kaila, Rolf Nevanlinna, Wäinö Aaltonen, Erik Palmén.
Suomen Akatemia sijaitsee Helsingin Hakaniemessä.
Jay Z

| Shawn Corey Carter |
| --- | --- |
 Jay Z vuonna 2011.
Henkilötiedot
Syntynyt: 4. joulukuuta 1969 (ikä 55) Brooklyn, New York, New York, Yhdysvallat
Ammatti:  Muusikko, lauluntekijä, yrittäjä, sijoittaja
Puoliso:  Beyoncé Knowles (2008–)
Lapset:  Blue Ivy Carter (s. 2012) Rumi Carter (s. 2017) Sir Carter (s. 2017)
Muusikko
Taiteilijanimi:  Jay Z Jay-Z (vuoteen 2013)
Laulukielet:  englanti
Aktiivisena:  1986–
Tyylilajit:  rap
Yhtyeet:  The Carters (2018-)
Levy-yhtiöt:  Def Jam Recordings, Roc-A-Fella Records, Roc Nation
Aiheesta muualla
Kotisivut
  [ Muokkaa Wikidatassa ] [ ohje ]  
Shawn Corey Carter (s. 4. joulukuuta 1969 Brooklyn, New York, New York), tunnetaan paremmin taiteilijanimellään Jay Z (ennen vuotta 2013 Jay-Z), on yhdysvaltalainen Grammy-palkittu rap-artisti, tuottaja ja yrittäjä. Jay Z on myynyt maailmanlaajuisesti yli 100 miljoonaa levyä. Forbes arvioi Jay Z:n nettovarallisuuden olevan n. miljardi Yhdysvaltain dollaria (n. 906,3 milj. euroa), mikä tekee hänestä Dr. Dren ja Sean Combsin ohella maailman varakkaimpia rap-muusikkoja.
Brooklynista kotoisin oleva Jay Z on julkaissut uransa aikana yli kymmenen sooloalbumia, joista tunnetuimpiin ja arvostetuimpiin kuuluvat esikoisalbumi Reasonable Doubt (1996) ja vuonna 2001 ilmestynyt The Blueprint. Hän on tehnyt myös yhteistyöprojekteja muun muassa Kanye Westin kanssa.
MC:nä Jay Z:tä pidetään yleisesti yhtenä kaikkien aikojen parhaista. Hänen lyriikkansa, ulosantinsa sekä katuelämää valtavirtahiphopiin sekoitteleva tyylinsä ovat tuoneet hänelle niin kaupallista menestystä kuin hiphop-piirien arvostuksen. Vuonna 2006 musiikkikanava MTV valitsi Jay Z:n kaikkien aikojen parhaaksi MC:ksi.lähde?
Varhainen elämä

Shawn Carter syntyi neljälapsiseen perheeseen Brooklynissa ja varttui Marcyn asuntoalueella Bedford-Stuyvesantissa. Hänen isänsä Adnes jätti perheen hänen ollessaan 11-vuotias, jolloin äiti Gloria kasvatti lapset yksin. Carter tunnettiin naapurustossaan nimellä "Jazzy", jonka hän muunsi myöhemmin "Jay-Z":ksi ja edelleen "Jay Z":ksi. Hän väittää ampuneensa 12-vuotiaana isoveljeään olkapäähän tämän varastettua hänen korujaan. 1980-luvulla kaduilla puhkesi crack-epidemia ja Carter alkoi myymään huumetta ollessaan teini-ikäinen. Hän on kertonut tuolloin ajatelleensa "selviytymistä" ja myöhemmin katuneensa crackin myymistä nähtyään sen vaikutuksen yhteisöönsä.
Jay Z esiintyi Jaz-O:n varhaisissa kappaleissa 1980-luvun loppupuolella ja 1990-luvun alussa. Jay Z oli myös varhaisella 1990-luvulla useissa battleissa LL Cool J:n kanssa. Hän oli mukana Big Daddy Kanen vuoden 1994 albumilla Daddy's Home kappaleella "Show and Prove".
Ura

Uransa alussa Jay Z:llä oli lahjoistaan huolimatta vaikeuksia saada levytyssopimusta, joten hän perusti Damon Dashin ja Kareem "Biggs" Burken kanssa oman levy-yhtiönsä, Roc-A-Fella Recordsin. Vuonna 1996 ilmestyi Jay Z:n debyyttialbumi, Reasonable Doubt. Seuranneina vuosina, aina vuoteen 2003 asti, ilmestyi vuosittain uusi Jay Z -albumi, joista jokainen on saavuttanut Yhdysvalloissa platinalevyyn oikeuttavan myyntimäärän. Vuoden 2001 albumi, The Blueprint, vakiinnutti Jay Z:n paikan New Yorkin arvostetuimpien rap-artistien joukossa. Vuosien varrella Roc-A-Fella Records kasvoi ja hankki riveihinsä uusia artisteja. Yhtiö julkaisi muun muassa Kanye Westin ja Cam'ronin levyjä. Yhtiökumppaneineen Jay Z lanseerasi myös oman vaatemerkin, Rocawearin, vuonna 1999.
Julkaistuaan levyn The Black Album vuonna 2003 Jay Z ilmoitti jäävänsä eläkkeelle artistina. Siitä huolimatta hän teki yhä aktiivisesti yhteistyötä muiden artistien kanssa, esimerkiksi Linkin Parkin kanssa mash-up-albumin Collision Course vuonna 2004. Samana vuonna Jay Z siirtyi Def Jam Recordsings -levy-yhtiön johtoon, jonka emoyhtiö Universal samalla osti Roc-A-Fella Recordsin. Hänen johdossaan yhtiö solmi levytyssopimuksen muun muassa tuolloin uraansa aloittelevan Rihannan kanssa.
Vuonna 2006 Jay Z teki virallisen paluun eläkkeeltään. Hän julkaisi 2000-vuosikymmenen jälkipuoliskolla kolme sooloalbumia, joiden äänimaailmassa oli aikaisempaa enemmän vaikutteita rock- ja soul-musiikista. Hän myös jätti Def Jam Recordingsin ja perusti uuden levy-yhtiön nimeltään Roc Nation.
Vuonna 2011 Jay Z julkaisi Kanye Westin kanssa yhteisalbumin Watch the Throne, jonka kappaleesta "Otis" he voittivat Grammy-palkinnon. Myös Jay Z:n seuraava albumi, Magna Carta Holy Grail (2013), toi kaksi Grammy-voittoa, mistä huolimatta kriitikot vastaanottivat sen vaimeasti. Musiikkiuransa ohella Jay Z oli julkaissut vuonna 2010 kirjan Decoded, jossa hän kertoo elämästään.
Vuonna 2015 Jay Z osti Aspiro-yhtiön, joka omistaa Tidal-musiikkipalvelun.
Jay Z:n kolmastoista sooloalbumi 4:44 julkaistiin vuonna 2017. Albumi oli arvostelumenestys, ja sen kehuttiin osoittavan Jay Z:n kypsyneen artistina. Samana vuonna hänestä tuli ensimmäinen Songwriters Hall of Fameen päässyt rap-artisti. Kesällä 2018 Jay Z:n ja Beyoncén muodostama duo The Carters julkaisi albumin Everything Is Love, joka palkittiin Grammy-palkinnolla. Vuonna 2021 Jay Z valittiin Rock and Roll Hall of Fameen.
Vaikutteet

Jay Z sanoo kuunnelleensa lapsena vanhempiensa soul-levyjä. Hänen suosikkejaan olivat mm. Marvin Gaye ja Donny Hathaway. Jay Z sanoo musiikista:
»"I grew up around music, listening to all types of people... I'm into music that has soul in it, whether it be rap, R&B, pop music, whatever."»
Yksityiselämä

Jay Z:n äiti Gloria Carteri sai tietää vasta 2000-luvulla, että hänen poikansa on menestynyt artisti, eikä koskaan kertonut tuttavilleen asiasta. Vuonna 2003 Jay Z perusti yhdessä äitinsä kanssa hyväntekeväisyysjärjestö The Shawn Carter Foundationin.
Jay Z on naimisissa laulaja Beyoncé Knowlesin kanssa vuodesta 2008. Parin ensimmäinen lapsi, tyttö, syntyi New Yorkissa tammikuussa 2012. Jay Z oli niin innoissaan tuoreesta isyydestään, että julkaisi kotisivuillaan kappaleen nimeltä "Glory", jolla kuullaan lapsen ääntelyä, joka on nauhoitettu vain muutamaa hetkeä synnytyksen jälkeen.lähde? Helmikuussa 2017 Beyoncé ja Jay Z ilmoittivat odottavansa kaksosia.
Jay Z:n ja hänen puolisonsa matka Kuubaan vuonna 2013 jakoi mielipiteitä USA:ssa. Amerikkalaiset saavat matkustaa Kuubaan vain erityisluvalla. Jay Z:n ja Beyoncén matkaa kritisoitiin erityisesti republikaanien leiristä.
Joulukuussa 2024 Jay Z:tä vastaan nostettiin kanne, jossa häntä syytetään 13-vuotiaan tytön raiskaamisesta Sean ”Diddy” Combsin kanssa tämän vuonna 2000 pidetyissä juhlissa. Helmikuussa 2025 kanne vedettiin pois oikeudesta.
Diskografia > Albumit

| Vuosi | Albumi | Listasijoitus> U.S. | Listasijoitus> U.S. R&B | Listasijoitus> CAN | Listasijoitus>  UK | Certifications |
| --- | --- | --- | --- | --- | --- | --- |
| 1996 | Reasonable Doubt Julkaistu: 25. kesäkuuta 1995  Levy-yhtiö: Roc-A-Fella/Priority | 26 | 3 | — | — |  Myynti: Platinaa  Myynti kpl: 1 514 000+ |
| 1997 | In My Lifetime, Vol. 1 Julkaistu: 4. marraskuuta 1997  Levy-yhtiö: Roc-A-Fella/Def Jam | 23 | 1 | — | — |  Myynti: Platinaa  Myynti kpl: 1 412 000+ |
| 1998 | Vol. 2... Hard Knock Life Julkaistu: 29. syyskuuta 1998  Levy-yhtiö: Roc-A-Fella/Def Jam | 1 | 1 | 13 | — |  Myynti: 5× Platinaa  Myynti kpl: 8 000 000+ |
| 1999 | Vol. 3... Life and Times of S. Carter Julkaistu: 28. joulukuuta 1999  Levy-yhtiö: Roc-A-Fella/Def Jam | 1 | 1 | 8 | — |  Myynti: 3× Platinaa  Myynti kpl: 4 100 000+ |
| 2000 | The Dynasty: Roc La Familia Julkaistu: 25. lokakuuta 2000  Levy-yhtiö: Roc-A-Fella/Def Jam | 1 | 1 | 5 | — |  Myynti: 2× Platinaa  Myynti kpl: 3 000 000+ |
| 2001 | The Blueprint Julkaistu: 11. syyskuuta 2001  Levy-yhtiö: Roc-A-Fella/Def Jam | 1 | 1 | 3 | 30 |  Myynti: 2× Platinaa  Myynti kpl: 4 000 000+ |
| 2002 | The Blueprint²: The Gift & The Curse Julkaistu: 12. marraskuuta 2002  Levy-yhtiö: Roc-A-Fella/Def Jam | 1 | 1 | 8 | 23 |  Myynti: 3× Platinaa  Myynti kpl: 5 000 000+ |
| 2003 | The Black Album Julkaistu: 14. marraskuuta 2003  Levy-yhtiö: Roc-A-Fella/Def Jam | 1 | 1 | — | 34 |  Myynti: 3× Platinaa  Myynti kpl: 9 000 000+ |
| 2006 | Kingdom Come Julkaistu: 21. marraskuuta 2006  Levy-yhtiö: Roc-A-Fella/Def Jam | 1 | 1 | 6 | 35 |  Myynti: 2× Platinaa  Myynti kpl: 3 000 000+ |
| 2007 | American Gangster Julkaistu: 6. marraskuuta 2007  Levy-yhtiö: Roc-A-Fella/Def Jam | 1 | 1 | 3 | 30 |  Myynti: Platinaa  Myynti kpl: 2 000 000+ |
| 2009 | The Blueprint 3 Julkaistu: 8. syyskuuta 2009  Levy-yhtiö: Roc Nation/Atlantic Records | 1 | 1 | 1 | 4 |  Myynti: Platinaa  Myynti kpl: 2 300 000+ |
| 2013 | Magna Carta Holy Grail Julkaistu: 4. heinäkuuta 2013  Levy-yhtiö: Rock-A-Fella/Roc Nation/Universal | 1 | 1 | 1 | 1 |  Myynti: Platinaa  Myynti kpl: 1 000 000+ |
| 2017 | 4:44 Julkaistu: 30. kesäkuuta 2017 |  |  |  |  |  |
Filmografia

Streets Is Watching (1998)
Backstage (2000)
State Property (2002)
Paper Soldiers (2002)
Fade to Black (2004)
Made in America (dokumentti; 2013)
Annie (2014, tuottaja)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Roc-A-Fella Records
Jay-Z Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Ranska  BnF data  Saksa  Israel  Suomi (KANTO)  Yhdysvallat  Tšekki  Alankomaat  Puola 
Taiteenala:  Emmy Awards  Grammy Awards  MusicBrainz  Museum of Modern Art 
Henkilöt:  Elonet 
Muut:  SNAC  IdRef 
Jay Z Hampurissa vuonna 2003.
Jay Z esiintymässä Beyoncén kanssa vuonna 2018.
Jay Z lokakuussa 2006.
Pankkouuni

Pankkouuni on uunityyppi, jossa uunin sivussa on ulkoneva osa, johon on ihminen mahtunut nukkumaan, loikoilemaan tai istumaan uunin lämmössä. Pankoksi on myös ryhdytty nimittämään pientä tasannetta liesiosan sivussaselvennä. Pankko voi myös olla uunin päällys, jolla saattoi nukkua tai lepäillä.. Pankkouuneja on säilynyt jossain määrin vanhoissa maalaistaloissa. Varsinaisten pankkouunien häviämiseen on vaikuttanut myös se, että uuneihin on vuosien mittaan tehty muutoksia ja parannuksiaselvennä. Muun muassa Jämsän Kotiseutumuseossa on rekonstruoitu pankkouuni, joka on ollut vuonna 1735 rakennetussa savutuvassa.
Panku

Panku. Sancai Tuhui -teoksen kuvitusta.
Panku tai Pangu on kiinalaisessa mytologiassa jättiläismäinen alkuolento, jonka ruumiista maailma muodostui. Aikojen alussa vallitsi pimeys. Maailma oli jättiläismäinen muna, jonka sisällä oli kaaos.
Munan sisällä uinui alkujättiläinen Panku. Lopulta hän heräsi unestaan ja rikkoi munankuoren kirveellä. Munan kevyempi sisus kohosi ylös, ja siitä muodostui taivas. Raskaampi aines vajosi alas. Siitä tuli maa. Panku pelkäsi kuitenkin, että nämä kaksi ainesta sekoittuisivat jälleen. Niinpä hän työnsi taivasta ylemmäksi päällään ja polki maata alemmaksi jaloillaan.
Tuhannen vuoden ajan Panku työnsä taivasta ja maata erilleen. Kun alkujättiläinen oli viimein tyytyväinen, hän kaatui maahan ja kuoli. Hänen hengityksensä muuttui tuuliksi ja pilviksi, hänen äänestään tuli ukkonen, vasemmasta silmästä aurinko ja oikeasta kuu. Pankun raajat muuttuivat vuoriksi, verisuonet teiksi ja poluiksi. Hänen lihastaan muodostuivat pellot, hiuksista tähdet, luista ja hampaista maankuoren kivilajit, hiestä sade ja kaste. Pankun kirpuista muodostuivat ihmisten esivanhemmat.
Panssarilaiva

Panssarilaiva tarkoittaa panssaroitua laivaa. Panssarilaivalla voidaan viitata myös joihinkin tiettyihin laivoihin.
1800-luvun jälkipuoliskon ironclad-sotalaivoja.
Monitorialuksina tunnettua sotalaivatyyppiä
Saksalaista taskutaistelulaivaa
Ns. rannikkopuolustusalusta
Panssariristeilijää
Suomen laivaston panssarilaivoja Väinämöinen ja Ilmarinen
Palmerin ratsiat

Palmerin ratsiat (engl. Palmer Raids) oli Yhdysvaltain oikeusministeriön vuosina 1919–1920 toteuttama viranomaisoperaatio, jonka tarkoituksena oli pidättää ja karkottaa maassa toimineita vasemmistoradikaaleja. Toimenpiteet käynnisti oikeusministeri A. Mitchell Palmer, joka nimesi operaation johtoon FBI:n tiedusteluosaston johtajan J. Edgar Hooverin. Erityisesti anarkisteihin kohdistuneiden ratsioiden yhteydessä pidätettiin tuhansia vasemmistoaktivisteja, joista kuitenkin vain muutamia satoja karkotettiin. Kaikkein vaarallisimpina radikaaleina pidettiin itäeurooppalaisia, joihin Yhdysvaltain viranomaiset laskivat kuuluviksi myös amerikansuomalaiset.
Tausta

Palmerin ratsioiden taustalla oli ensimmäisen maailmansodan jälkeen Yhdysvalloissa noussut kommunismin ja muun radikaalin vasemmistolaisuuden pelko, jota lisäsi erityisesti vuoden 1917 Venäjän vallankumous. Jo ennen maan liittymistä sotaan oli tiettyihin siirtolaisiin suhtauduttu epäluuloisesti, koska heidän epäiltiin pysyneen uskollisina Yhdysvaltain liittolaisten vihollisiin kuuluneille entisille kotimailleen. Yhdysvaltojen liityttyä sotaan vuonna 1917 maassa sädettiin Espionage Act -asetus, jolla kiellettiin muun muassa kaikenlainen sodan vastustamiseen liittyvä toiminta. Venäjän vallankumouksen aiheuttama pelko kasvoi sodan päättymisen jälkeen, kun maassa nähtiin kommunistien ja anarkistien järjestämiä suuria lakkoja. Lisäksi amerikanitalialaiset anarkistit räjäyttivät keväällä 1919 kahdeksassa kaupungissa useita pommeja, jotka oli suunnattu poliitikkoja, suurliikemiehiä ja poliisia vastaan. Samaan aikaan 30 kaupungissa koettiin myös laajoja rotumellakoita. Oikeusministeri Palmer piti lopulta varmana, että myös Yhdysvalloissa oli suunnitteilla Venäjän kaltainen vallankumous, jota johtivat maahan lähetetyt kommunistiagentit.
Ratsiat

Ratsiat alkoivat 7. marraskuuta 1919, jolloin oli kulunut tasan kaksi vuotta lokakuun vallankumouksen käynnistymisestä Venäjällä. Yli 10 000 kommunistia ja anarkistia pidätettiin, mutta viranomaiset eivät kuitenkaan löytäneet mitään todisteita vallankumoussuunnitelmille. Epäiltyjä pidettiin pitkiä aikoja vangittuina ilman oikeudenkäyntiä, mutta lopulta lähes kaikki vapautettiin. Suurin karkotettujen joukko oli 249 venäläistaustaista henkilöä, jotka joulukuussa 1919 kuljetettiin USAT Buford -nimisellä aluksella Yhdysvalloista Hangon kautta Neuvosto-Venäjälle. Heistä tunnetuimmat olivat liettualaissyntyiset anarkistit Emma Goldman ja Alexander Berkman.
Toinen suuri ratsia tehtiin 2. tammikuuta 1920, jolloin kohteena olivat syndikalistisen Industrial Workers of the World -ammattiliiton (IWW) aktiivit. Pidätyksiä tehtiin yli 6 000, mutta taaskaan ei vallankumoushankkeista löytynyt todisteita. Palmer kuitenkin julisti, että se käynnistyy todennäköisesti vappuna. Julistus levitti hysteriaa ympäri Yhdysvaltoja, ja sen vuoksi esimerkiksi New Yorkissa erotettiin viisi hallinnollisiin virkoihin valittua sosialistia. Kun vappunakaan ei lopulta tapahtunut mitään, Palmeria alettiin arvostella kansalaisoikeuksien rikkomisesta. Palmerin poliittiset vastustajat taas syyttivät häntä siitä, että hän olisi käynnistänyt koko operaation vain oman kampanjansa tueksi pyrkiessään demokraattien presidenttiehdokkaaksi. Lopulta tapaus tuhosi Palmerin koko poliittisen uran.
Amerikansuomalaisiin kohdistuneet toimenpiteet

Minnesotan Duluthissa toiminut IWW-ammattiliiton amerikansuomalainen college Työväen Opisto oli ensimmäisiä paikkoja, johon viranomaiset koko ratsioiden yhteydessä iskivät. Kaikki koulun toiminnassa mukana olleet henkilöt, joilla ei ollut Yhdysvaltain kansalaisuutta, karkotettiin maasta ilman oikeudenkäyntiä tai kuulemista. Tammikuun 1920 suuren ratsian yhteydessä viranomaiset puolestaan iskivät Duluthissa julkaistun suomenkielisen Industrialistin tiloihin, jolloin kolme toimittajaa pidätettiin ja asetettiin myöhemmin syytteeseen. Tapaus eteni lopulta aina Minnesotan osavaltion korkeimpaan oikeuteen saakka. Amerikansuomalaiset joutuivat kohteeksi myös muun muassa Massachusettsin Maynardissa, jossa kuitenkin lopulta pidätettiin vain yksi henkilö. Neuvosto-Venäjän tiedotustoimiston sihteerinä New Yorkissa työskennellyttä Santeri Nuortevaa uhkasi myös karkotus, jolloin hän katsoi parhaaksi poistua maasta omasta aloitteestaan kesäkuussa 1920.
Radikaalit amerikansuomalaiset olivat olleet viranomaisten tarkkailun kohteena jo ennen Palmerin ratsioiden käynnistymistä. Kesäkuussa 1917 säädetyn Espionage Actin nojalla oli vangittu tai karkotettu lukuisia amerikansuomalaisia, kuten IWW:n aktiivit Hiski Salomaa, Fred Jaakkola, Leo Laukki ja William Tanner vuosina 1917–1918, Niilo Wälläri keväällä 1919 ja anarkistit Gust Alonen ja Carl Paivio myöhemmin samana kesänä.
Pidätettyjä New Yorkin Ellis Islandilla maaliskuussa 1920.
Palojoki

Palojoen maalaismaisemaa 1950.
| 0 | 1 | 2 |
| --- | --- | --- |
| ” | Kotikyläni nimi on Palojoki, ja se on ensimmäinen kylä, joka Porvoosta Turkuun vievällä tiellä kohtaa sinua, sitten kun olet astunut Nurmijärven alueelle. Muuten tahdon sinulle edeltä käsin sanoa, ettei Nurmijärvi enemmän luonnon kuin taiteen puolesta voi tarjota sinulle mitään mielenkiintoista: ei näköaloja, ei ylänköjä ja laaksoja romanttisissa ryhmityksissä; ja kuitenkin nämä seudut ovat minulle ihanimmat maan päällä; semmoinen lumousvoima on lapsuuden muistoilla. | ” |
– Aleksis Kivi
Palojoki on noin tuhannen asukkaan kylä Nurmijärvellä.  Se sijaitsee noin 30 kilometrin päässä Helsingistä, ja sen kautta kulkee Nurmijärven kirkonkylästä Tuusulan Hyrylään johtava seututie 139 (Palojoentie, Tuusulan puolella Nahkelantie). Kylässä on ala-aste, jonka nimi on Palojoen koulu. Nimensä kylä on saanut viereisen Palojoen mukaan, joka kylän läheisyydessä laskee  Vantaanjokeen.
Kuuluisin palojokelainen on Suomen kansalliskirjailija Aleksis Kivi, jonka syntymäkoti toimii nykyisin museona. Kylässä sijaitsevalla Taaborinvuorella pidetään kesäisin Kivi-juhlat, joissa esitetään Aleksis Kiven näytelmiä.
Palojoen kylämaisema on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä.
Maantietoa

Korkein kohta: n. 50 m (Haukkaankallio)
Pinta-ala:     n. 50 km²
Kirjallisuutta

Tarja Raninen (toim.): Nummisuutareiden naapurit. Palojoen kyläyhdistys, Rusutjärvi : Reuna, 2013. ISBN 978-952-67804-5-0.
Anne-Liisa Palmu

| Anne-Liisa Palmu |
| --- | --- |
 Anne-Liisa Palmu
Henkilötiedot
Syntynyt: 27. marraskuuta 1958 (ikä 66) Kuusankoski
Ammatti:  johtajuuskouluttaja ja johdon työnohjaaja, OTK
Aiheesta muualla
Kotisivu
Annu (Anne-Liisa Marjukka) Palmu (s. 27. marraskuuta 1958 Kuusankoski)  on entinen Nokia Mobile Phonesin lakiasiainjohtaja.
Ura

Annu (Anne-Liisa) Palmu kirjoitti ylioppilaaksi Vuoksenniskan lukiosta 1978, valmistui yo-merkonomiksi Helsingin kauppaoppilaitoksesta 1982 ja oikeustieteen kandidaatiksi 1988 Turun yliopistosta. Palmu työskenteli vuosina 1988–2005 Nokia-konsernissa juristina, lakiasiainjohtajana ja johtoryhmän jäsenenä. Hän aloitti Nokia-Mobira Oy:n ensimmäisenä juristina ja eteni Nokia Mobile Phones -liiketoimintaryhmässä lakiasiainjohtajaksi ja johtoryhmän jäseneksi, missä tehtävissä toimi vuoteen 2006. Nokialta lähdon jälkeen Palmu toimi johtajuuskouluttajana. Hän on kirjoittanut kaksi kirjaa.
Tuotanto

Anne-Liisa Palmu-Joronen: Nokia-vuodet – Mitä johtamisesta voi oppia.  Atena-kustannus, 2009.  ISBN 9789517965774  Suomi
Annu (Anne-Liisa) Palmu: Rakasta itseäsi – löydä sydämesi viisaus ja voima.  Basam Books, 2014.  ISBN 9789522605177  Suomi
Aiheesta muualla

Hekate Consulting
Palovakuutus

Palovakuutus on vakuutustoimen haara, jonka tarkoituksena on tulipalon tai siihen verrattavan tapahtuman omaisuudelle tuottaman taloudellisen vahingon korvaaminen. Kuuluu nykyisin vahinkovakuutuksen piiriin, joka puolestaan jakautuu kiinteistö- ja irtaimistovakuutukseen. Nykyisin palovakuutus yleensä sisältyy muun muassa kotivakuutukseen.
Historia

Jo Maunu Eerikinpojan säätämässä laissa 1347 oli määräyksiä paloavusta, joita sovellettiin Suomessa aina vuoteen 1908 asti.
Ensimmäinen Suomen palovakuutusyritys oli 1816 Turussa perustettu Suomen palovakuutuskonttori, joka kuitenkin taloudellisesti kaatui Turun palossa 1827.
Muita Suomen vanhimpia palovakuutusyhtiöitä olivat Kaupunkien keskinäinen palovakuutusyhtiö, Suomen yleinen paloapuyhtiö eli myöhemmin Tarmo (per. 1832-1971) ja Suomen maalaisten keskinäinen paloapuyhtiö (per. 1857).
Keskinäinen vakuutusyhtiö Tarmo fuusioitui vakuutusyhtiö Sammon kanssa 1971. Suomen maalaisten paloapuyhtiö fuusioitui puolestaan vakuutusyhtiö Auran kanssa. Teollisuuden vakuuttaminen hoidettiin ensin Suomessa sijainneiden ulkomaisten yhtiöiden Suomeen perustamien sivukonttoreiden kautta, kunnes Suomen Sahanomistajien paloapuyhtiö Saha-Palo perustettiin ja Teollisuuden harjoittajien keskinäinen palovakuutusyhtiö 1902, yhtiöt fuusioituivat myöhemmin, jolloin syntyi Teollisuusvakuutus.
Vuonna 1950 Suomessa oli 31 palovakuutustoimintaa harjoittavaa yhtiötä ja 275 paikallista palovakuutusyhdistystä. Suurimmat yhtiöt olivat Teollisuuspalo, Pohjola, Sampo, Saha-Palo, Fennia, Kaupunkien yleinen ja Tarmo.
Aiheesta muualla

Palovakuutukset (Arkistolaitoksen Portti-käyttäjäpalvelu)